Malgrat la cancel·lació temporal de la programació de les activitats culturals presencials, sense sortir de casa es pot gaudir d'un ampli catàleg d'activitats i continguts digitals: visites virtuals, blogs, documentals, lectures, música, arts escèniques i cursos, entre moltes altres propostes.
Aquests dies, el Departament de Cultura i els seus equipaments i institucions ofereixen i recomanen periòdicament recursos propis i aliens per accedir a continguts en línia.
Aquests continguts es troben a les xarxes mitjançant les etiquetes i.
El web de l' Agenda Cultural recull propostes en totes les disciplines per a fer individualment o en família.
Aquest web actualitza contínuament els seus continguts per tal d'informar la ciutadania de les darreres propostes en l'àmbit cultural.
Les propostes digitals s'agrupen en 8 blocs temàtics: " Museus ", " Música i Escena ", " Cinema i Fotografia ", " Llibres i Lletres ", " Cultura popular i Associacionisme ", " Infants i Joves ", " Llengua catalana " i " Divulgació ".
Les biblioteques públiques de Catalunya continuen oferint els seus serveis a través de la xarxa.
A la Biblioteca digital eBiblio s'hi poden trobar més de 100.000 documents en format digital: llibres electrònics, audiollibres, música, pel·lícules, documentals, enciclopèdies de referència, etc.
La Biblioteca de Catalunya, d'altra banda, permet l'accés a un gran nombre de documents digitalitzats com revistes i diaris, manuscrits i fons personals, llibres impresos, materials gràfics i música.
La Institució de les Lletres Catalanes comparteix continguts literaris en diversos formats que permeten la ciutadania compartir versos, seguir fils literaris o informacions d'interès de l'àmbit de les lletres, com les activitats a la xarxa del Dia Mundial de la Poesia amb l'etiqueta.
Des de l' Institut Ramon Llull es fa difusió d'iniciatives, seguint les etiquetes oficials i es promou continguts digitals com el Dia Mundial de la Poesia o el 150è aniversari del Metropolitan Museum of Art de Nova York.
Des de casa, Política Lingüística continua atenent les persones, les empreses i les entitats que necessiten millorar el català.
Consulteu els recursos disponibles.
Recursos per gaudir de la cultura sense sortir de casa
Durant aquests dies de confinament, els museus de Catalunya ofereixen tot un seguit de recursos virtuals gràcies als quals podràs continuar gaudint de les seves col·leccions, exposicions, etc. Et fem una selecció amb les seves propostes a través de les quals tindràs una experiència més propera a la realitat de les obres, contextualitzar-les amb documents audiovisuals, documents històrics, entrevistes d'experts, etc.
A través de diverses plataformes, posem a la teva disposició continguts per oferir-te un millor accés a l'art a través d'internet per a què puguis descobrir i contemplar obres d'arreu del món.
Els museus catalans a Google Art Project
Un recorregut pels carrers de Cervera i les col·leccions del Museu de Cervera des d'un nou punt de vista.
La tecnologia del nostre mòbil ens permetrà entrar en històries úniques i personals de la mà de tres dones que representen tres moments crucials de la història de la nostra ciutat.
Les seves veus ens acompanyaran per diferents indrets patrimonials i ens descobriran què s'hi amaga al seu interior.
ELS MUSEUS CATALANS A LES TEVES MANS
Una web i una app on fer una descoberta sonora de les col·leccions museístiques de Catalunya.
Unes audioguies que t'explicaran un munt d'històries, algunes narrades en primera persona.
Et mostrem alguns dels models tridimensionals d'objectes que es conserven als nostres museus perquè descobreixis les possibilitats insospitades que obren aquestes tecnologies.
També expliquem a través de diversos vídeos els processos que es segueixen per digitalitzar el patrimoni museístic:
Una altra manera de descobrir les col·leccions museístiques catalanes és a través de l'app mòbil.
Diversos museus de Catalunya permeten fer una visita virtual a algunes exposicions realitzades als seus equipaments, que en aquests moments no es poden visitar presencialment.
En aquest apartat recollim algunes llistes de reproducció de Youtube on fer una descoberta de la nostra història i dels nostres els museus:
Memòria de la història viscuda és un projecte d'història oral promogut pel Museu d'Història de Catalunya amb l'objectiu de donar a conèixer per mitjà d'entrevistes, els testimonis i les experiències vitals dels protagonistes.
La Diputació de Barcelona posa a l'abast les exposicions permanents dels museus de la Xarxa de Museus Locals de Barcelona sense sortir de casa a través de llistes de reproducció de vídeos accessibles amb llengua de signes:
La Fundació Miró ofereix una selecció de vídeos a través dels quals podràs fer un recorregut per la vida i l'obra de Joan Miró, pensat per a famílies i per a tots els públics.
Obre els ulls i descobreix, des de casa, algunes de les seves obres i etapes artístiques i vitals més rellevants.
Diferents equipaments patrimonials editen butlletins, blogs, catàlegs d'exposicions i altres publicacions en línia que es poden consultar en línia, on ofereixen tot tipus d'informació detallada sobre la seva institució o sector professional al que pertany.
El Departament de Cultura posa al teu abast el cercador de Museus en línia, l'inventari de les col·leccions museístiques de Catalunya.
Durant aquests dies de confinament els monuments i jaciments de Catalunya obren les seves portes virtualment i ofereixen diverses propostes digitals podrem seguir gaudint del patrimoni monumental i arqueològic català.
Aquesta eina de Google permet fer una visita virtual als monuments de Catalunya com la Cartoixa d'Escaladei, la Necròpolis Paleocristiana de Tarragona o el Castell de Cardona, gràcies a la tecnologia trekker, que permet capturar imatges panoràmiques en 360 graus.
Aquestes imatges s'aconsegueixen mitjançant una motxilla que incorpora una càmera amb lents múltiples.
Es un projecte força complex que ha suposat fer milers de fotografies d'aquests monuments, com per exemple el Castell d'Escornalbou en el que ha calgut realitzar 10.125 instantànies.
Si vols veure el making off de com es van aconseguir les imatges per les visites virtuals amb Google Street Views als monuments i jaciments, dona-li un cop d'un a aquest vídeo:
Els gestors del patrimoni gaudinià català posen al teu abast visites virtuals per conèixer de ben a prop, i des de casa, la genialitat de l'Antoni Gaudí.
Església de Santa Eulàlia de Vilanova de la Muga (Peralada)
El Departament de Cultura està digitalitzant el patrimoni arquitectònic i arqueològic de Catalunya fent servir la tecnologia més avançada amb l'objectiu de conservar-lo, documentar-lo i difondre'l.
Dipòsit digital dissenyat per emmagatzemar, preservar i facilitar l'accés a materials digitals (documents a text complet, imatges, plànols,...) de Departament de Cultura, obert a la incorporació d'altres col·leccions digitals d'interès de l'administració de la Generalitat de Catalunya o d'altres institucions.
Al Geoportal publiquem i difonem informació geogràfica relativa al patrimoni cultural immoble (arquitectura, arqueologia i paleontologia).
A través del visor es pot navegar, analitzar i consultar la informació cartogràfica de forma conjunta.
Inventaris de patrimoni arquitectònic, arqueològic i paleontològic
Els dos cercadors de l'Inventari del Patrimoni Cultural Català inclouen edificis i construccions d'interès artístic, arquitectònic o històric, sectors i elements d'edificis, elements arquitectònics aïllats, petits conjunts i nuclis d'interès historicoartístic, tant de caràcter monumental com popular i tradicional, a més de jaciments arqueològics i paleontològics d'arreu de Catalunya.
Des dels Arxius Comarcals de Catalunya i de l'Arxiu Nacional de Catalunya, t'oferim una sèrie de recursos en línia que us ajudaran a conèixer els arxius i els documents de la Xarxa d'Arxius Comarcals de Catalunya a través de continguts digitals que us sorprendran.
Descobriràs les històries que expliquen els documents, viuràs les experiències immersives de les visites virtuals, accediràs a continguts digitals i podràs llegir milions de documents digitalitzats.
Gràcies a les imatges esfèriques en 360o podem tenir una experiència immersiva que ens permeti entrar a diferents arxius, accedint als diferents serveis de l'equipament.
Als arxius es garanteix l'accés, l'ús i la reutilització de la documentació, informació, dades públiques i privades que es conserven en ells.
El canal virtual d'accés permet utilitzar ulleres RV (realitat virtual), caminar per l'arxiu en pantalla completa i 3 modalitats més.
La Xarxa d'Arxius Comarcals de Catalunya i l'Arxiu Nacional de Catalunya posa al teu abast, a través del seu portal web, una selecció dels seus documents escollits, exposicions sobre els seus fons, galeries d'imatges, vídeos divulgatius i molts altres documents que poden ser del vostre interès:
El Departament de Cultura posa al teu abast els fons i documents conservats als arxius catalans.
Pots fer recerques sobre el contingut dels fons documentals que custodien en els arxius històrics i comarcals de la Generalitat, l'Arxiu Nacional de Catalunya i els arxius municipals.
Tens accés a milers de documents i a les seves imatges.
També posem al teu abast l'eina digital que permet cercar premsa històrica local i comarcal digitalitzada de la Xarxa d'Arxius Comarcals de Catalunya i arxius municipals.
Pots accedir a les capçaleres de premsa d'àmbit comarcal i de caràcter històric en més d'1.300.000 pàgines indexades.
Col·lecció que engloba documents de padrons d'habitants des de l'any 1828 del fons dels ajuntaments del Baix Llobregat conservats al seu arxiu comarcal.
Amb aquest cercador es pot accedir a la informació de les persones que vivien en aquestes poblacions en un moment determinat.
A través d'aquest repositori cooperatiu pots consultar obertament les col·leccions digitalitzades relacionades amb Catalunya i el seu patrimoni.
També aquelles que formen part de col·leccions especials, com institucions científiques, culturals i/o erudites catalanes.
L'Arxiu Comarcal de l'Urgell ofereix cursos en línia a través de la seva aula virtual.
Actualment estan oberts els cursos de llatí i de fons notarials.
Durant aquests dies de confinament us proposem una sèrie d'activitats pensades perquè pugueu fer en família o individualment, amb eines que de ben segur teniu a casa.
Són ben fàcils i divertides i grans i petits descobrireu el nostre passat.
Si vols aprendre tot pintant les diferents etapes de la nostra història, el Museu d'Història de Catalunya posa a la teva disposició la línia del temps.
El Museu d'Arqueologia de Catalunya, mitjançant la Ruta dels Ibers, posa a disposició de les famílies diversos jocs descarregables en línia per jugar en família: des dels retallables dels guerrers ibers i la dona ibera fins a jocs de taula com l'Oca Iber, l'Iberomino i el Memory Iber.
El Museu Nacional Arqueològic de Tarragona proposa una sèrie d'activitats pensades perquè els infants les puguin fer sols o en família.
Per aquests dies que ens hem de quedar a casa, la seu d'Empúries del Museu d'Arqueologia de Catalunya ens porta dues propostes ben divertides per fer en família:
LA HISTÒRIA DE SANT FELIU DE GUÍXOLS
El Museu d'Història de Sant Feliu de Guíxols posa a disposició de les famílies diversos recursos sobre la història del municipi per fer en família:
Dins el marc del programa Romànic Obert de Departament de Cultura i Obra Social "La Caixa", us oferim una llista de reproducció sobre el Romànic català adreçada a infants i joves per tal que coneguin, d'una manera ben divertida, la història de l'art català.
El patrimoni cultural català és molt divers i, per a cadascuna de les seves especialitats, disposes d'un ampli ventall de recursos que et poden ajudar en la recerca:
Pels professionals del patrimoni cultural i disciplines implicades, es posa al seu abast un seguit de jornades i conferències que es poden visionar a través de diverses llistes de reproducció al canal Youtube de Patrimoni.gencat i dels museus de la Generalitat de Catalunya.
Jornades de debat i reflexió sobre el patrimoni cultural que organitza l'Agència Catalana del Patrimoni Cultural per aprofundir, de la mà d'experts locals i internacionals, en el coneixement del patrimoni i la seva gestió.
Tecnologia i storytelling al servei de la comunicació cultural
El 2019, el Museu Episcopal de Vic, amb la col·laboració de l'Agència Catalana del Patrimoni Cultural, va organitzar aquesta jornada amb l'objectiu de conèixer de primera mà experiències multimèdia, simulacions tridimensionals, visites virtuals o apps gamificades, la majoria basades en la narrativa o storytelling, que han donat una nova vida a espais patrimonials i objectes de museu, facilitant-ne el seu accés universal.
Jornades organitzades en el marc de l'Acord Marc entre el Departament de Cultura i el Departament d'Ensenyament de la Generalitat de Catalunya, per a la millora de la utilització pedagògica del patrimoni, i de l'accés i ús per part de la comunitat educativa.
Cicle de conferències anual que organitza el Servei d'Arqueologia i Paleontologia del Departament de Cultura amb l'objectiu de donar a conèixer novetats referents a les investigacions arqueològiques i paleontològiques fetes a Catalunya així com altres foranies que siguin d'interès en relació a l'arqueologia catalana.
Totes les conferències i altres recursos d'interès per l'arqueologia i la paleontologia, es posen a l'abast de tothom mitjançant la web de la Tribuna d'Arqueolgia.
Conferències i seminaris del Museu d'Arqueologia de Catalunya
El canal streaming del Museu d'Arqueologia de Catalunya ens permet retrobar-nos amb gran part de les conferències que han impartit destacats investigadors nacionals i internacionals.
Una setantena de conferències i masterclasses que han tocat la gran diversitat de camps de treball de l'arqueologia.
Des de l'estat de l'arqueologia A Amèrica del Nord o Àsia a l'arqueologia i l'alimentació:
Revistes, butlletins i altres publicacions que es poden consultar en línia.
En aquest espai hem recollit els programes de TV3 en els que hem participat al llarg dels darrers anys.
Són programes divulgatius que expliquen l'art i la història de Catalunya d'una manera innovadora i diferent perquè tots els públics descobreixin la riquesa patrimonial de Catalunya.
El Lloc dels Fets, és una producció de TV3 i Createl, en col·laboració amb l'Agencia Catalana de Patrimoni Cultural, l'Agència Catalana de Turisme, les diputacions catalanes i GSMA, que recorre diferents punts de la geografia catalana per conèixer traïcions, estafes, crims, secrets, obsessions o venjances que van passar a Sant Pere de Casserres, al poblat ibèric d'Ullastret, al castell de Miravet, al Palau de Maricel de Sitges, a la Seu Vella de Lleida, als monestirs de Santes Creus, Sant Pere de Rodes, Sant Cugat del Vallès o l'església de Sant Pere de Ripoll, a la Tàrraco romana, al Palau Reial de Barcelona, a la Universitat de Cervera, i la fàbrica Asland de Castellar de n'Hug.
Tretze llocs amb tretze històries, la majoria poc conegudes, que ens porten a un passat que va des dels ibers fins a principis del segle XX i que ens permetran gaudir de la bellesa d'aquests monuments, del seu entorn i dels atractius que ofereixen actualment.
Programa de TV3 que va comptar amb l'assessorament de la Direcció General de Patrimoni Cultural i de l'Agència Catalana del Patrimoni Cultural, i en el que s'acosta a l'espectador a l'immens patrimoni en arts plàstiques que hi ha a Catalunya.
Convida a fer una immersió en les històries i anècdotes, sovint desconegudes, que acompanyen les obres i els objectes de museus, fundacions, palaus, esglésies o col·leccions privades del país.
El programa de TV3 Art Endins, convida a experts i responsables institucionals de Catalunya a examinar l'estat del patrimoni artístic del nostre territori, a reflexionar sobre la seva conservació, l'adaptació als nous llenguatges museístics o la validesa de les actuals polítiques patrimonials.
La producció de TV3 Sota Terra, presentada per l'actor Fermí Fernàndez és un programa d'història, diversió, humor, aventura i rigor, on l'arqueologia pren el protagonisme.
Guiats per l'Eudald Carbonell, els arqueòlegs i arqueòlogues buscaran homínids de fa un milió d'anys, excavaran trinxeres de la Guerra Civil Espanyola, trobaran fortaleses medievals, viatjaran a ciutats romanes desconegudes o tafanejaran en colònies industrials.
El Centre de Restauració de Béns Mobles de Catalunya ens ofereixen uns vídeos dels darrers i més rellevants projectes de conservació-restauració que han dut a terme.
A patrimoni.gencat ens agrada explicar el patrimoni de diverses maneres per fer-lo més atractiu i accessible a la ciutadania, sempre amb rigor científic.
Històries de Patrimoni és un dels espai del portal web on t'oferim articles sobre el patrimoni cultural català des de punts de vista diferents, innovadors i sovint acompanyats de vídeos.
Les històries més recents son la del Cas Pere Mates, una nova interpretació sobre l'escena de la dansa de les pintures rupestres del Cogul i una lectura del romànic, destacant l'estil dels comtats catalans i els seus noms propis.
Totes les històries estan disponibles en català, castellà i anglès.
Totes les Històries de Patrimoni: